Πρωταθλήματα ποδοσφαίρου υποδομής Σούπερ Λιγκ

Τα **Πρωταθλήματα Υποδομών Super League 1**, είναι οι διοργανώσεις στις οποίες μετέχουν οι ομάδες υποδομών των συλλόγων που αγωνίζονται στην Α1 Εθνική Κατηγορία (Super League 1). Ιδρύθηκε το 2001 ως μία ενιαία κατηγορία, ενώ το 2008 διασπάστηκε σε 2 επίπεδα ηλικιών και από το 2013 σε 3 επίπεδα ηλικιών. Παλαιότερα ήταν γνωστό ως «**Πρωτάθλημα Ερασιτεχνών**».

## Διοργανώσεις
Σε κάθε διοργάνωση μετέχουν οι ομάδες υποδομών των Ποδοσφαιρικών Ανωνύμων Εταιρειών (Π.Α.Ε.) που μετέχουν στο πρωτάθλημα της Super League 1. Έτσι μία ομάδα δύναται να αναδειχθεί πρωταθλήτρια σε κάποιο από τα πρωταθλήματα υποδομών, αλλά να μην μετέχει στο πρωτάθλημα της επόμενης αγωνιστικής περιόδου αν η ανδρική ομάδα υποβιβαστεί.

### Ιστορία
* 2001–2002: Πρώτη αγωνιστική περίοδος, μία ενιαία κατηγορία με τις ομάδες τις Α΄ Εθνικής Κατηγορίας 2001–2002 και την ονομασία «**Πρωτάθλημα Νέων**». Διατηρήθηκε έως την αγωνιστική περίοδο 2005–2006. 
* 2006–2007: Ο Super League Ελλάδα ΣΥΝ.Π.Ε. αναλαμβάνει τη διοργάνωση του πρωταθλήματος με την ονομασία «**Super League Νέων κάτω των 21 ετών**». 
* 2008–2009: Ο χαρακτηρισμός «Νέων» αφαιρείται, και το πρωτάθλημα ονομάζεται «**Super League κάτω των 21 ετών (Κ–21)**». Δημιουργείται και η δεύτερη διοργάνωση, το πρωτάθλημα «**Super League κάτω των 18 ετών (Κ–18)**». 
* 2009–2010: Το ηλικιακό όριο στην δεύτερη κατηγορία πέφτει από τα 18 στα 17 έτη και μετονομάζεται σε «**Super League Κ–17**». 
* 2010–2011: Το ηλικιακό όριο στην πρώτη κατηγορία πέφτει από τα 21 στα 20 έτη και μετονομάζεται σε «**Super League Κ–20**». 
* 2013–2014: Δημιουργείται και η τρίτη διοργάνωση, το πρωτάθλημα «**Super League κάτω των 15 ετών (Κ–15)**».
* 2018–2019: το ηλικιακό όριο στην πρώτη κατηγορία πέφτει από τα 20 στα 19 έτη και μετονομάζεται σε «**Super League Κ–19**».

### Πρωτάθλημα Κ–19
Διεξάγεται σε έναν ενιαίο όμιλο. Η πρώτη ομάδα στη βαθμολογία μετά την ολοκλήρωση των αγώνων αναδεικνύεται πρωταθλήτρια. Το πρόγραμμα των αγωνιστικών είναι κοινό με το πρωτάθλημα ανδρών. 

Έως την αγωνιστική περίοδο 2005–2006 και πριν την ανάληψη της διοργάνωσης από τον Super League Ελλάδα ΣΥΝ.Π.Ε., οι έδρες των αναμετρήσεων στο πρωτάθλημα νέων ήταν αντίστροφες με αυτές του πρωταθλήματος ανδρών (οι ομάδες που στα πλαίσια κάθε αγωνιστικής αγωνίζονταν ως φιλοξενούμενες στο πρωτάθλημα ανδρών, ήταν αντίστροφα γηπεδούχοι στο πρωτάθλημα νέων ενάντια στους ίδιους αντιπάλους), ενώ ίσχυε και διεξαγωγή play off μεταξύ των 4 πρώτων της βαθμολογίας (μονοί αγώνες) σε περίπτωση που η διαφορά μεταξύ πρώτου και δεύτερου ήταν μικρότερη των 6 βαθμών.

### Πρωτάθλημα Κ–17
Διεξάγεται σε 2 ομίλους όπου τοποθετούνται με γεωγραφικά κριτήρια οι ομάδες. Οι 2 πρώτες ομάδες κάθε ομίλου προκρίνονται στην τελική φάση, η οποία διεξάγεται σε ένα γήπεδο με knock out αναμετρήσεις (ημιτελικοί και τελικός). Η νικήτρια του τελικού αναδεικνύεται πρωταθλήτρια.

### Πρωτάθλημα Κ–15
Διεξάγεται σε 2 ομίλους όπου τοποθετούνται με γεωγραφικά κριτήρια οι ομάδες. Η συμμετοχή σε αυτή την κατηγορία είναι προαιρετική. Η πρώτη ομάδα κάθε ομίλου προκρίνεται στον μονό τελικό που διεξάγεται σε ουδέτερο γήπεδο, με τη νικήτρια να αναδεικνύεται πρωταθλήτρια.

## Πρωταθλητές
### Super League 1 Κ–19

### Super League 1 Κ–17

### Super League 1 Κ–15

## Κυπελλούχοι
### Κύπελλο Super League 1 Κ–19

## Σύνολο τίτλων
### Πρωτάθλημα Κ–19, Κ–20, Κ–21, Νέων

### Πρωτάθλημα Κ–17, Κ–18

### Πρωτάθλημα Κ–15

### Κύπελλο Κ–19

## Παραπομπές


## Δείτε επίσης
* Πρωτάθλημα Ελλάδας ποδοσφαίρου ανδρών

## Εξωτερικοί σύνδεσμοι
* 
* 

 

*
Κατηγορία:Α΄ Εθνική κατηγορία ποδοσφαίρου αντρών Ελλάδας
Κατηγορία:Πρωταθλητές Ελλάδος